Verejný obstarávateľ: **Národná banka Slovenska, Imricha Karvaša 1, 813 25 Bratislava**

**Nadlimitná zákazka**

**užšia súťaž**

**na dodanie tovaru**

podľa § 67, 68 a 69 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**POKYNY NA VYPRACOVANIE
A PREDLOŽENIE ŽIADOSTI O ÚČASŤ**

**Predmet zákazky:**

**Špeciálne prepravné motorové vozidlá**

Súlad so zámerom odborného gestora potvrdzuje

Ing. Albín Kotian

výkonný riaditeľ, úsek finančného riadenia a informačných technológií, dočasne poverený riadením úseku hospodárskych služieb a bezpečnosti

Ing. Karol Lintner

riaditeľ odboru, odbor ochrany a bezpečnosti

Ing. Anton Sládeček

vedúci oddelenia bezpečnostiu, odbor ochrany a bezpečnosti

Súlad so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) potvrdzuje

JUDr. Zora Vypušťáková

riaditeľka odboru hospodárskych služieb

Ing. Jozef Zelenák

vedúci oddelenia centrálneho obstarávania

Ing. Milan Kučera

hlavný metodik centrálneho obstarávania

V Bratislave dňa 08.06.2022

**OBSAH**

Časť I. Všeobecné informácie

1. Identifikácia verejného obstarávateľa
2. Úvodné ustanovanie
3. Spracúvanie osobných údajov

Časť II. Komunikácia a vysvetľovanie

1. Komunikácia medzi verejným obstarávateľom a záujemcami
2. Vysvetľovanie a doplnenie informácií

Časť III. Príprava a predkladanie žiadosti o účasť

1. Obsah žiadosti o účasť
2. Jazyk žiadosti o účasť
3. Náklady na žiadosť o účasť
4. Predloženie žiadosti o účasť
5. Autentifikácia záujemcu

Časť IV. Otváranie žiadosti o účasť a vyhodnotenie splnenia podmienok účasti

1. Otváranie žiadosti o účasť
2. Vyhodnotenie splnenia podmienok účasti záujemcov
3. Aplikácia zákona o verejnom obstarávaní

Časť V. Podmienky účasti záujemcov

1. Podmienky účasti vo verejnom obstarávaní, týkajúce sa osobného postavenia
2. Podmienky účasti vo verejnom obstarávaní, týkajúce sa technickej alebo odbornej spôsobilosti
3. Doplňujúce informácie k podmienkam účasti

Príloha k časti V. PODMIENKY ÚČASTI ZÁUJEMCOV

Príloha č. 1 – Doplňujúce údaje k zoznamu dodávok tovaru – vzor

Príloha č. 2 – Čestné vyhlásenie o vytvorení skupiny dodávateľov - vzor

**ETICKÝ KÓDEX ZÁUJEMCU VO VEREJNOM OBSTARÁVANÍ**

Verejný obstarávateľ upozorňuje záujemcov na Etický kódex záujemcu vo verejnom obstarávaní, ktorého obsahom sú základné pravidlá správania sa záujemcu, člena skupiny dodávateľov v procesoch verejného obstarávania. Uvedené subjekty sú, so zreteľom na povinnosť uplatňovania princípov rovnakého zaobchádzania, nediskriminácie, transparentnosti, hospodárnosti a efektívnosti, zabezpečovania čestnej hospodárskej súťaže, vykonávania práv a povinností v súlade s dobrými mravmi a so zásadami poctivého obchodného styku, viazané tieto pravidlá aplikovať a na aplikovanie týchto pravidiel dohliadať. Etický kódex záujemcu vo verejnom obstarávaní je zverejnený na adrese <https://www.uvo.gov.sk/eticky-kodex-zaujemcu-uchadzaca-54b.html>.

**Časť I.**

**Všeobecné informácie**

1. **Identifikácia verejného obstarávateľa**

Názov: Národná banka Slovenska

Sídlo: Imricha Karvaša 1, 813 25 Bratislava, Slovenská republika

IČO: 30844789

Internetová adresa (URL): [www.nbs.sk](http://www.nbs.sk)

Kontaktná osoba: Ing. Milan Kučera

 Kontaktná adresa: Imricha Karvaša 1, 813 25 Bratislava, Slovenská republika

 Telefón: +421 25787 1246, +421 918 720 369

 E-mail: milan.kucera@nbs.sk

 Profil verejného obstarávateľa: <https://www.uvo.gov.sk/profily/-/profil/pdetail/8643>

 Webová adresa pre elektronickú

 komunikáciu, vrátane predkladania

 žiadostí o účasť: <https://josephine.proebiz.com/sk/tender/21950/summary>

1. **Úvodné ustanovenie**
	1. Žiadosť o účasť predložená záujemcom musí byť vypracovaná v súlade s oznámením o vyhlásení verejného obstarávania a týmito pokynmi na vypracovanie a predloženie žiadosti o účasť.
	2. Názov predmetu zákazky: Špeciálne prepravné motorové vozidlá**.**
	3. Predmet zákazky je rozdelený na dve časti.

Časť č. 1:

* špeciálne prepravné nákladné motorové vozidlo v počte 1 ks
* špeciálne prepravné nákladné motorové vozidlo (opcia) v počte 1 ks

Časť č. 2:

* špeciálne osobné motorové vozidlo v počte 1 ks
	1. Bližšie informácie k predmetu zákazky sú uvedené v súťažných podkladoch.
1. **spracúvanie osobných údajov**
	1. Verejný obstarávateľ pri spracúvaní osobných údajov poskytnutých záujemcom v procese verejného obstarávania postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov (ďalej len „zákon č.18/2018 Z. z.“) nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle verejného obstarávateľa: <https://nbs.sk/o-narodnej-banke/verejne-obstaravanie/profil-verejneho-obstaravatela/info-osobne-udaje-2/>.
	2. Predložením žiadosti o účasť záujemca zodpovedá aj za zabezpečenie súhlasov všetkých dotknutých osôb so spracovaním osobných údajov uvedených v predloženej žiadosti o účasť podľa zákona č. 18/2018 Z. z.

**Časť II.**

**Komunikácia a vysvetľovanie**

1. **komunikácia medzi verejným obstarávateľom a záujemcami**
	1. Poskytovanie vysvetlení, odovzdávanie podkladov a komunikácia vrátane predkladania žiadostí o účasť (ďalej len „komunikácia“) medzi verejným obstarávateľom a záujemcami sa v prevej fáze verejného obstarávania bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v žiadosti o účasť, podmienkach účasti a zaručí ochranu dôverných a osobných údajov uvedených v týchto dokumentoch. Verejný obstarávateľ umožňuje záujemcom komunikovať s verejným obstarávateľom aj v českom jazyku.
	2. Verejný obstarávateľ bude pri komunikácii so záujemcami v prvej fáze verejného obstarávania postupovať podľa § 20 zákona o verejnom obstarávaní prostredníctvom elektronického prostriedku, funkcionalitou informačného systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami.
	3. JOSEPHINE je softvér na elektronizáciu obstarávania zákaziek podľa zákona o verejnom obstarávaní. JOSEPHINE je webová aplikácia na doméne <https://josephine.proebiz.com>.
	4. Dokumenty týkajúce sa verejného obstarávania, ktoré neobsahujú utajované skutočnosti, uverejňuje verejný obstarávateľ na svojom profile na webovej stránke úradu pre verejné obstarávanie a v systéme JOSEPHINE, webové adresy sú uvedené v bode 1. tejto časti pokynov na vypracovanie a predloženie žiadosti o účasť.
	5. Na bezproblémové používanie systému JOSEPHINE je potrebné používať jeden z podporovaných internetových prehliadačov:
	* Mozilla Firefox verzia 13.0 a vyššia,
	* Google Chrome v aktuálnej verzii alebo
	* Microsoft Edge v aktuálnej verzii.
	1. Pravidlá pre doručovanie v prvej fáze verejného obstarávania: zásielka sa považuje za doručenú záujemcovi, ak jej adresát bude mať objektívnu možnosť oboznámiť sa s jej obsahom, to znamená ihneď ako sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Ak je odosielateľom zásielky verejný obstarávateľ, tak záujemcovi bude na ním určený kontaktný e-mail/e-maily (zadaný/é pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca sa prihlási do systému a v komunikačnom rozhraní zákazky bude mať zobrazený obsah komunikácie – zásielky/ správy. Záujemca si môže v komunikačnom rozhraní zobraziť celú históriu o svojej komunikácii s verejným obstarávateľom.
	3. Ak je odosielateľom zásielky záujemca, tak po prihlásení do systému JOSEPHINE a k predmetnému verejnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
	5. Verejný obstarávateľ umožňuje neobmedzený a priamy prístup elektronickými prostriedkami k pokynom na vypracovanie a predloženie žiadosti o účasť a k prípadným všetkým doplňujúcim podkladom. Pokyny na vypracovanie, predloženie žiadosti o účasť a prípadné vysvetlenie alebo doplnenie pokynov na vypracovanie a predloženie žiadosti o účasť alebo vysvetlenie požiadaviek uvedených v oznámení o vyhlásení verejného obstarávania, podmienok účasti vo verejnom obstarávaní, budú verejným obstarávateľom zverejnené ako elektronické dokumenty v profile verejného obstarávateľa zriadenom na webovej stránke úradu pre verejné obstarávanie v záložkách „Verejný obstarávateľ/Obstarávateľ - Vestník verejného obstarávania – Profily VO/O – Vyhľadávanie v profiloch VO/O – Vyhľadávanie profilov“ na webovej adrese: v profile verejného obstarávateľa <https://www.uvo.gov.sk/profily/-/profil/pdetail/8643> formou odkazu na systém JOSEPHINE.
	6. Podania a dokumenty súvisiace s uplatnením revíznych postupov sú medzi verejným obstarávateľom a záujemcami doručené elektronicky prostredníctvom komunikačného rozhrania systému JOSEPHINE a v súlade so zákonom o verejnom obstarávaní.
2. **Vysvetľovanie a doplnenie informácií**
	1. Záujemca môže požiadať verejného obstarávateľa o vysvetlenie informácií uvedených v oznámení o vyhlásení verejného obstarávania, v tomto dokumente alebo v inej sprievodnej dokumentácii spôsobom uvedeným v bode 4. tohto dokumentu.
	2. Verejný obstarávateľ bezodkladne poskytne vysvetlenie všetkým záujemcom, ktorí sú mu známi, najneskôr však šesť dní pred uplynutím lehoty na predkladanie žiadosti o účasť za predpokladu, že o vysvetlenie záujemca požiada dostatočne vopred v súlade s § 48 zákona o verejnom obstarávaní prostredníctvom komunikačného rozhrania systému JOSEPHINE.
	3. Verejný obstarávateľ primerane predĺži lehotu na predloženie žiadosti o účasť, ak

- vysvetlenie informácií potrebných na preukázanie splnenia podmienok účasti nie je poskytnuté v lehote podľa bodu 9.1 týchto pokynov na vypracovanie a predloženie žiadosti o účasť aj napriek tomu, že bolo vyžiadané dostatočne vopred alebo

- v dokumentoch potrebných na preukázanie splnenia podmienok účasti vykoná podstatnú zmenu.

* 1. Ak si vysvetlenie informácií potrebných na preukázanie splnenia podmienok účasti záujemca nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ nie je povinný predĺžiť lehotu na predloženie žiadosti o účasť.
	2. Verejný obstarávateľ súčasne zverejní vysvetlenie informácií potrebných na preukázanie splnenia podmienok účasti v profile verejného obstarávateľa <https://www.uvo.gov.sk/profily/-/profil/pdetail/8643>.

**Časť III.**

**Príprava a predkladanie žiadosti o účasť**

1. **Obsah žiadosti o účasť**
	1. Verejný obstarávateľ v užšej súťaži postupuje v súlade s § 67 ods. 1 a 2 a § 68 ods. 1, 2 a 3 zákona o verejnom obstarávaní a ostatnými ustanoveniami zákona o verejnom obstarávaní, ktoré sa vzťahujú na tento postup zadávania zákazky.
	2. V žiadosti o účasť záujemca predloží:
		1. **Úvodná strana žiadosti o účasť** musí obsahovať minimálne: obchodné meno/názov záujemcu a adresu sídla/ miesta podnikania záujemcu (v prípade skupiny dodávateľov za každého člena skupiny dodávateľov zvlášť), názov predmetu zákazky a časti, dátum vyhotovenia žiadosti o účasť, stanovenie či žiadosť o účasť obsahuje dôverné informácie v zmysle § 22 zákona o verejnom obstarávaní, podpis záujemcu, t. j. jeho štatutárneho orgánu resp. ním poverenej/splnomocnenej osoby. Ak ponuka obsahuje dôverné informácie, záujemca ich v žiadosti o účasť viditeľne označí.
		2. **Súpis dokladov, dokumentov a potvrdení** s uvedením počtu listov (obsah žiadosti o účasť).
		3. **Identifikačné údaje o záujemcovi** (v prípade skupiny dodávateľov za každého člena skupiny dodávateľov) – obchodné meno alebo názov, sídlo alebo miesto podnikania, IČO, DIČ, IČ DPH (alebo údaje ekvivalentné týmto údajom v krajine sídla záujemcu), meno a funkcia štatutárneho zástupcu záujemcu resp. ním poverenej/splnomocnenej osoby, kontaktnú osobu pre doručovanie (meno a priezvisko, telefónne číslo, e-mail), bankové spojenie, číslo bankového účtu v tvare IBAN, SWIFT.
		4. **Doklady a dokumenty** prostredníctvom, ktorých záujemca preukazuje splnenie podmienok účasti v nadlimitnej zákazke požadované v oznámení o vyhlásení verejného obstarávania a v týchto pokynoch na vypracovanie a predloženie žiadosti o účasť.
		5. **Vyplnený dokument** „**Čestné vyhlásenie o vytvorení skupiny dodávateľov“** podľa vzoru uvedeného v prílohe č. 1 týchto pokynov na vypracovanie a predloženie žiadosti o účasť (ak žiadosť o účasť predkladá skupina dodávateľov).
		6. Ak štatutárny orgán záujemcu poverí svojho zamestnanca resp. splnomocní inú osobu konať navonok v jeho mene pri podpise žiadosti o účasť, musí byť súčasťou žiadosti o účasť aj poverenie resp. plná moc, jednoznačne identifikujúci právny úkon v tomto prípade.
2. **Jazyk žiadosti o účasť**

Žiadosť o účasť predloží záujemca v štátnom jazyku (slovenský jazyk) alebo českom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho (slovenského) jazyka; to neplatí pre doklady predložené v českom jazyku. V prípade zistenia rozdielov v obsahu predložených dokladov je rozhodujúci úradný preklad v štátnom (slovenskom) jazyku.

1. **Náklady na žiadosť o účasť**

Všetky náklady a výdavky spojené s prípravou a predložením žiadosti o účasť znáša záujemca bez finančného nároku voči verejnému obstarávateľovi.

1. **Predloženie žiadosti o účasť**
	1. Žiadosť o účasť musí byť doručená v lehote na predkladanie žiadostí o účasť, t.j. do **11.07.2022 do 12:00 h**.
	2. Záujemca predkladá žiadosť o účasť na každú časť predmetu zákazky samostatne t.j. na jednu časť predmetu zákazky alebo na obe časti predmetu zákazky podľa svojich možností ak spĺňa podmienky a požiadavky, ktoré sa od neho vyžadujú. V prípade predloženia žiadosti o účasť na obe časti predmetu zákazky sa predloženie dokumentov
* podľa bodu 14. (podmienky účasti týkajúce sa osobného postavenia) môže predložiť spoločne pre obe časti predmetu zákazky a
* podľa bodu 15. (podmienky účasti týkajúce sa technickej alebo odbornej spôsobilosti) vyžaduje predložiť samostatne na každú časť predmetu zákazky.
	1. Záujemca predloží svoju žiadosť o účasť v elektronickej podobe do systému JOSEPHINE, umiestnenom na webovej adrese: <https://josephine.proebiz.com>.
	2. Autentifikovaný záujemca si po prihlásení do systému JOSEPHINE v prehľade „Zoznam obstarávaní“ vyberie predmetné verejné obstarávanie na predmet zákazky „Špeciálne prepravné motorové vozidlá“ a vloží svoju žiadosť o účasť do určeného formulára na príjem žiadostí o účasť, ktorý nájde v záložke „Ponuky a žiadosti.“ Podrobné informácie o autentifikácií sú upravené v bode 11. týchto pokynov na vypracovanie a predloženie žiadosti o účasť.
	3. Doručenie žiadosti o účasť je zaznamenávané s presnosťou na sekundy, preto je potrebné predložiť žiadosť o účasť **v dostatočnom časovom predstihu**.
	4. V predloženej žiadosti o účasť prostredníctvom systému JOSEPHINE musia byť pripojené požadované naskenované doklady a dokumenty (odporúčaný formát je „PDF“) tak, ako je uvedené v týchto pokynoch na vypracovanie a predloženie žiadosti o účasť.
	5. Uchádzač môže v ponuke predložiť aj kópie dokladov vrátane kópií v elektronickej podobe. Verejný obstarávateľ môže kedykoľvek počas priebehu verejného obstarávania požiadať uchádzača o predloženie originálu príslušného dokumentu, úradne osvedčenej kópie originálu príslušného dokumentu alebo zaručenej konverzie, ak má pochybnosti o pravosti predloženého dokumentu alebo ak je to potrebné na zabezpečenie riadneho priebehu verejného obstarávania. Ak uchádzač nepredloží doklady v lehote určenej verejným obstarávateľom, ktorá nesmie byť kratšia ako päť pracovných dní odo dňa doručenia žiadosti, verejný obstarávateľ uchádzača vylúči. Ustanovenia § 40 ods. 4 zákona o verejnom obstarávaní alebo § 53 ods. 1 a 2 zákona o verejnom obstarávaní týmto nie sú dotknuté.
	6. Ak žiadosť o účasť obsahuje dôverné informácie, záujemca ich v žiadosti o účasť viditeľne označí.
	7. Po úspešnom nahraní žiadosti o účasť do systému JOSEPHINE je záujemcovi odoslaný notifikačný informatívny e-mail (a to na emailovú adresu užívateľa záujemcu, ktorý žiadosť o účasť nahral).
	8. Záujemca môže predloženú žiadosť o účasť vziať späť do uplynutia lehoty na predkladanie žiadosti o účasť. Záujemca pri odvolaní žiadosti o účasť postupuje obdobne ako pri vložení prvotnej žiadosti o účasť (kliknutím na tlačidlo „Stiahnuť žiadosť o účasť“ a predložením novej žiadosti o účasť).
1. **Autentifikácia záujemcu**
	1. Záujemca predloží kompletnú žiadosť o účasť v elektronickej podobe v lehote na predkladanie žiadosti o účasť prostredníctvom systému JOSEPHINE. Záujemca má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobným kódom (eID).
	2. Predkladanie žiadosti o účasť je umožnené iba autentifikovaným záujemcom. Autentifikáciu je možné vykonať nasledujúcimi spôsobmi:

a) v systéme JOSEPHINE registráciou a prihlásením sa pomocou občianskeho preukazu s elektronickým čipom a  bezpečnostným osobným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase od 08.00 h do 16.00 h. O dokončení autentifikácie je záujemca informovaný e-mailom alebo

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 h do 16.00 h. O dokončení autentifikácie je záujemca informovaný e-mailom alebo

c) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase od 8.00 h do 16.00 h. O dokončení autentifikácie je záujemca informovaný e-mailom alebo

d) počkaním na autentifikačný kód, ktorý bude zaslaný na adresu sídla záujemcu do rúk štatutára záujemcu v listovej podobe formou doporučenej zásielky. **Lehota na tento úkon sú obvykle štyri pracovné dni a je potrebné s touto lehotou počítať pri vkladaní žiadosti o účasť**. O odoslaní listovej zásielky je záujemca informovaný e-mailom alebo

e) vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 h do 16.00 h. O dokončení autentifikácie je záujemca informovaný e-mailom.

**Časť IV.**

**Otváranie žiadosti o účasť a vyhodnocovanie splnenia podmienok účasti**

1. **Otváranie žiadosti o účasť**
	1. Verejný obstarávateľ zriadi na otváranie, preskúmanie a vyhodnocovanie žiadosti o účasť komisiu.
	2. Otváranie žiadosti o účasť je neverejné.
2. **Vyhodnotenie splnenia podmienok účasti záujemcov**
	1. Vyhodnotenie splnenia podmienok účasti záujemcov bude vykonané v súlade s § 67 a § 40 zákona o verejnom obstarávaní.
	2. Vyhodnotenie splnenia podmienok účasti záujemcov bude založené na posúdení splnenia podmienok účasti uvedených v časti VI. týchto pokynov na vypracovanie a predloženie žiadosti o účasť.
	3. V zmysle § 152 ods. 5 zákona o verejnom obstarávaní, verejný obstarávateľ je bez ohľadu na § 152 ods. 4 zákona o verejnom obstarávaní oprávnený od záujemcu dodatočne vyžiadať doklad podľa § 32 ods. 2 písm. b) a c) zákona o verejnom obstarávaní.
	4. V prípade potreby vysvetlenia alebo doplnenia predložených dokladov bude verejný obstarávateľ postupovať podľa § 40 ods. 4 písm. a) zákona o verejnom obstarávaní.
	5. Záujemcovia, ktorí preukážu splnenie stanovených podmienok účasti, budú vyzvaní na predloženie ponuky.
3. **Aplikácia zákona o verejnom obstarávaní**

Skutočnosti neupravené v tomto dokumente sa spravujú príslušnými ustanoveniami zákona o verejnom obstarávaní.

**Časť V.**

**Podmienky účasti záujemcov**

1. **Podmienky účasti vo verejnom obstarávaní týkajúce sa osobného postavenia**
	1. Záujemca musí spĺňať podmienky účasti vo verejnom obstarávaní týkajúce sa osobného postavenia uvedené v § 32 ods. 1 zákona o verejnom obstarávaní. Ich splnenie preukáže podľa § 32 ods. 2, 4 a 5 zákona o verejnom obstarávaní predložením originálnych dokladov alebo ich úradne osvedčených kópií:
		1. **výpisom z registra trestov nie starším ako tri mesiace ku dňu uplynutia lehoty na predloženie žiadosti o účasť**, ktorým potvrdzuje, že nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe.

 *[ak ide o: -  fyzickú osobu za osobu, na ktorú je vydané živnostenské oprávnenie alebo iné než živnostenské oprávnenie podľa osobitných predpisov,*

 *- právnickú osobu za osoby, ktoré sú štatutárnymi orgánmi záujemcu a členmi štatutárnych orgánov záujemcu, napríklad pri spoločnosti s ručením obmedzeným za všetkých konateľov, ktorí sú zapísaní vo výpise z Obchodného registra ako štatutárny orgán, a pri akciovej spoločnosti za celé predstavenstvo.* ***Pri právnickej osobe je povinnosť predložiť výpis z registra trestov aj za právnickú osobu, ktorý vydáva Generálna prokuratúra SR.****].*

* + 1. **potvrdením Sociálnej poisťovne a zdravotnej poisťovne nie starším ako tri mesiace ku dňu uplynutia lehoty na predkladanie žiadosti o účasť,** ktorým potvrdzuje, že nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu,
		2. **potvrdením miestne príslušného daňového úradu a miestne príslušného colného úradu nie starším ako tri mesiace ku dňu uplynutia lehoty na predloženie žiadosti o účasť,** ktorým potvrdzuje, že nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu,
		3. **potvrdením príslušného súdu nie starším ako tri mesiace ku dňu uplynutia lehoty na predloženie žiadosti o účasť,** ktorým potvrdzuje, že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
		4. **dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky**, ktorým potvrdzuje, že je oprávnený dodávať tovar, uskutočňovať stavebné práce alebo poskytovať službu,
		5. **čestným vyhlásením,** že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.
	1. Záujemca nie je povinný predkladať doklady podľa bodu 14.1.5, nakoľko verejný obstarávateľ použije údaje z informačných systémov verejnej správy podľa osobitného predpisu.
	2. **Záujemca môže preukázať splnenie podmienok účasti osobného postavenia podľa bodu 14.1 zápisom do zoznamu hospodárskych subjektov.**
	3. Ak záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva doklady uvedené v bode 14.1 týchto pokynov na vypracovanie a predloženie žiadosti o účasť alebo nevydáva ani rovnocenné doklady, možno ho nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
	4. Ak právo štátu záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu záujemcu.
	5. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.
	6. Doklady a dokumenty, ktorými záujemca preukazuje osobné postavenie v zmysle § 32 zákona o verejnom obstarávaní, vyhotovené v inom ako štátnom jazyku, t. j. nie v slovenskom jazyku, musia byť predložené v pôvodnom jazyku a súčasne musia byť preložené do štátneho jazyka, t. j. do slovenského jazyka, okrem dokladov predložených v českom jazyku. V prípade zisteného rozdielu v preklade ich obsahu, je rozhodujúci úradný preklad v slovenskom jazyku.
1. **Podmienky účasti vo verejnom obstarávaní týkajúce sa technickej alebo odbornej spôsobilosti**
	1. Záujemca v ponuke predloží nasledovné doklady:
		1. **Podľa § 34 ods. 1 písm. a**) **zákona o verejnom obstarávaní** – zoznam dodávok tovaru za predchádzajúcich päť rokov (verejný obstarávateľ podľa § 34 ods. 2 zákona o verejnom obstarávaní určil dlhšiu dobu, ako je doba troch rokov) od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.

**Minimálna požadovaná úroveň podmienky účasti pre časť č. 1 a časť č. 2 predmetu zákazky:**

* + - 1. Verejný obstarávateľ požaduje, aby záujemca vo svojej žiadosti o účasť predložil zoznam dodávok tovaru rovnakého alebo obdobného charakteru ako je predmet tejto zákazky za predchádzajúcich päť rokov počítaných od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní:
		- v súhrnnej hodnote minimálne 600 000,- eur bez DPH ak záujemca má v úmysle predložiť ponuku na časť č. 1 pre špeciálne prepravné nákladné motorové vozidlo obdobnej triedy ako bude vozidlo v ponuke záujemcu, pod pojmom obdobná trieda sa rozumejú vozidlá s vyššou balistickou ochranou,
		- v súhrnnej hodnote minimálne 700 000,- eur bez DPH ak záujemca má v úmysle predložiť ponuku na časť č. 2 pre špeciálne osobné motorové vozidlo obdobnej triedy ako bude vozidlo v ponuke záujemcu, pod pojmom obdobná trieda sa rozumejú vozidlá s vyššou balistickou ochranou.
			1. V prípade, ak odberateľom dodávok tovaru bol verejný obstarávateľ alebo obstarávateľ podľa zákona o verejnom obstarávaní, záujemca určí, ktorá dodávka tovaru zo zoznamu dodávok tovaru je referenciou v zmysle § 12 zákona o verejnom obstarávaní. Verejný obstarávateľ zohľadní referencie záujemcov uvedené v evidencii referencií, ak takéto referencie existujú.
			2. Verejný obstarávateľ odporúča záujemcovi, aby ku každej zákazke zo zoznamu dodávok tovaru, ktorá nebola zrealizovaná pre verejného obstarávateľa alebo obstarávateľa podľa zákona o verejnom obstarávaní, uviedol na samostatnom liste doplňujúce údaje k zoznamu dodávok tovaru podľa vzoru prílohy č. 1 nachádzajúceho sa v tejto časti pokynov na vypracovanie a predloženie žiadosti o účasť, aj nasledujúce údaje:
* Identifikáciu zhotoviteľa: obchodné meno, adresu sídla alebo miesta podnikania zhotoviteľa, IČO;
* Identifikáciu odberateľa: obchodné meno, adresu sídla alebo miesta podnikania odberateľa, IČO;
* Predmet zákazky;
* Cenu predmetu zákazky vo vzťahu k predmetu obstarania;
* Dobu plnenia predmetu zákazky (začiatok a koniec plnenia predmetu zákazky vo formáte *mesiac/rok*);
* Stručná charakteristika predmetu plnenia;
* Kontaktné údaje odberateľa: osoby, u ktorej si verejný obstarávateľ môže overiť predmetné údaje – minimálne v rozsahu: meno a funkcia kontaktnej osoby, telefónne číslo a e-mail.
	+ - 1. Verejný obstarávateľ odporúča záujemcovi vyplniť uvedený vzor Doplňujúce údaje k zoznamu dodávok tovaru nachádzajúci sa v prílohe č. 1 k tejto časti pokynov na vypracovanie a predloženie žiadosti o účasť, aj pre tie dodávky tovaru v zozname dodávok tovaru rovnakého alebo obdobného charakteru, v ktorých odberateľom bol verejný obstarávateľ alebo obstarávateľ podľa zákona o verejnom obstarávaní.
	1. Záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí záujemca verejnému obstarávateľovi preukázať, že pri plnení zmluvy o dielo bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy podľa predchádzajúcej vety musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní; oprávnenie dodávať tovar, poskytovať službu alebo uskutočňovať stavebné práce preukazuje vo vzťahu k tej časti predmetu zákazky, na ktorú boli kapacity záujemcovi poskytnuté.
	2. Záujemca, ktorého tvorí skupina dodávateľov, preukazuje splnenie podmienok účasti, ktoré sa týkajú technickej alebo odbornej spôsobilosti za všetkých členov skupiny spoločne.
	3. Doklady a dokumenty, ktorými záujemca preukazuje svoju technickú spôsobilosť alebo odbornú spôsobilosť, vyhotovené v inom ako štátnom jazyku, t. j. nie v slovenskom jazyku, musia byť predložené v pôvodnom jazyku a súčasne musia byť preložené do štátneho jazyka, t. j. do slovenského jazyka, okrem dokladov predložených v českom jazyku.
1. **Doplňujúce informácie k podmienkam účasti**
	1. Predpokladom splnenia podmienok účasti je predloženie všetkých dokladov a dokumentov tak, ako je uvedené v oznámení o vyhlásení verejného obstarávania a v týchto pokynoch na vypracovanie a predloženie žiadosti o účasť.
	2. Členovia komisie budú vyhodnocovať splnenie podmienok účasti aplikovaním postupov uvedených v § 40 zákona o verejnom obstarávaní a § 152 ods. 4 zákona o verejnom obstarávaní.
	3. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa technickej spôsobilosti alebo odbornej spôsobilosti preukazuje spoločne. Oprávnenie dodávať tovar, poskytovať službu alebo uskutočňovať stavebné práce preukazuje člen skupiny len vo vzťahu k tej časti predmetu zákazky, ktorú má zabezpečiť.
	4. Záujemca môže predbežne nahradiť doklady určené verejným obstarávateľom na preukázanie splnenia podmienok účasti požadované v oznámení o vyhlásení verejného obstarávania a v bode 16. a v bode 17. týchto pokynov na vypracovanie a predloženie žiadosti o účasť jednotným európskym dokumentom podľa § 39 zákona o verejnom obstarávaní.
	5. V zmysle § 39 ods. 1 zákona o verejnom obstarávaní, záujemca môže predbežne nahradiť doklady na preukázanie splnenia podmienok účasti určené verejným obstarávateľom požadované v oznámení o vyhlásení verejného obstarávania a v bode 16. a v bode 17. týchto pokynov na vypracovanie a predloženie žiadosti o účasť predložením jednotného európskeho dokumentu. Náležitosti týkajúce sa jednotného európskeho dokumentu upravuje § 39 zákona o verejnom obstarávaní, vyhláška Úradu pre verejné obstarávanie č. 155/2016 Z. z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie (ďalej len „jednotný európsky dokument“).
	6. Elektronický formulár jednotného európskeho dokumentu s možnosťou jeho priameho vyplnenia sa nachádza na <https://www.uvo.gov.sk/jednotny-europsky-dokument-pre-verejne-obstaravanie-602.html>>.
	7. **Verejný obstarávateľ uvádza, že hospodársky subjekt môže vyplniť len oddiel α časti IV jednotného európskeho dokumentu (GLOBÁLNY ÚDAJ PRE VŠETKY PODMIENKY ÚČASTI) bez toho, aby musel vyplniť iné oddiely časti IV jednotného európskeho dokumentu.**
	8. Záujemca, ktorý sa verejného obstarávania zúčastňuje samostatne a ktorý nevyužívazdroje a/alebo kapacity iných osôb na preukázanie splnenia podmienok účasti, vyplní a predloží jedenjednotný európsky dokument. Záujemca, ktorý sa verejného obstarávania zúčastňuje samostatne, ale využíva zdroje a/alebo kapacity iných osôb na preukázanie splnenia podmienok účasti, vyplní a predloží jednotný európsky dokument za svoju osobu spolu s vyplneným samostatným/ijednotným/i európskym/i dokumentom/i, ktorý/é obsahuje/ú príslušné informácie pre každú z osôb, ktorých zdroje a/alebo kapacity využívazáujemca na preukázanie splnenia podmienok účasti. V prípade, že záujemcu tvorí skupina dodávateľov zúčastnená vo verejnom obstarávaní, záujemca vyplní a predloží samostatný jednotný európsky dokuments požadovanými informáciami za každého člena skupiny dodávateľov.
	9. Ak záujemca použije jednotný európsky dokument verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu záujemcu písomne požiadať o predloženie dokladu alebo dokladov nahradených jednotným európskym dokumentom. Záujemca doručí doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil dlhšiu lehotu.
	10. Ceny uvedené záujemcom, v zmysle bodu 16.1 týchto pokynov na vypracovanie a predloženie žiadosti o účasť, v zozname dodávok tovaru za predchádzajúcich päť rokov od vyhlásenia verejného obstarávania v inej mene ako v mene euro záujemca vo svojej žiadosti o účasť prepočíta na menu euro podľa kurzu Európskej centrálnej banky aktuálneho v posledný deň v príslušnom kalendárnom roku, v ktorom došlo k skutočnosti, rozhodujúcej pre preukázanie splnenia predmetnej podmienky účasti.

**Príloha č. 1 k časti V. *PODMIENKY ÚČASTI ZÁUJEMCOV***

**DOPLŇUJÚCE ÚDAJE K ZOZNAMU DODÁVOK TOVARU - vzor**

|  |
| --- |
| **Zákazka záujemcu na dodanie tovaru** |
| **Identifikácia zhotoviteľa**(obchodné meno, adresa sídla alebo miesta podnikania zhotoviteľa, IČO) | <vyplní záujemca> |
| **Identifikácia odberateľa**(obchodné meno, adresa sídla alebo miesta podnikania odberateľa, IČO)  | <vyplní záujemca> |
| **Predmet zákazky** | <vyplní záujemca> |
| **Cena predmetu zákazky vo vzťahu k predmetu obstarania** | <vyplní záujemca> |
| **Doba plnenia predmetu zákazky**(začiatok a koniec plnenia predmetu zákazky vo formáte *mesiac/rok*) | <vyplní záujemca> |
| **Stručná charakteristika predmetu plnenia** | <vyplní záujemca> |
| **Kontaktné údaje odberateľa**(osoby, u ktorej si verejný obstarávateľ môže overiť predmetné údaje minimálne v rozsahu: meno a funkcia kontaktnej osoby, telefónne číslo a e-mail) | <vyplní záujemca> |

*Údaje o jednotlivých zákazkách záujemca vyplní do samostatných tabuliek podľa vzoru.*

|  |  |  |
| --- | --- | --- |
| ……………………….………………. |  | ……..…………………………… |
| Meno oprávneného zástupcu záujemcu |  | Dátum a podpis |

**Príloha č. 2 k časti V. *PODMIENKY ÚČASTI ZÁUJEMCOV***

### **ČESTNÉ VYHLÁSENIE O VYTVORENÍ SKUPINY DODÁVATEĽOV**

1. Vyhlasujeme ako skupina dodávateľov, že v prípade prijatia našej ponuky na časť č. *<vyplní uchádzač>* v tomto verejnom obstarávaní vytvoríme pred uzatvorením zmluvy/zmlúv na plnenie predmetu zákazky, ktorá/ktoré budú výsledkom postupu zadávania zákazky, z dôvodu riadneho plnenia zmluvy/zmlúv, právnu formu v súlade so všeobecne záväznými právnymi predpismi. Skupina pozostáva z nasledovných samostatných právnych subjektov:

*<vyplní záujemca>*

*[obchodné meno, sídlo/miesto podnikania, IČO jednotlivých právnych subjektov]*

*<vyplní záujemca>*

*[obchodné meno, sídlo/miesto podnikania, IČO jednotlivých právnych subjektov]*

1. Vyhlasujeme ako skupina dodávateľov, že budeme ručiť spoločne a nerozdielne za záväzky skupiny dodávateľov vyplývajúce zo zmluvy/zmlúv na realizáciu predmetu zákazky.
2. Skupina dodávateľov udeľuje splnomocnenie

................................................................. ,

*(obchodné meno, sídlo alebo miesto podnikania jedného z členov skupiny dodávateľov)*

na základe ktorého je člen skupiny dodávateľov oprávnený komunikovať, prijímať pokyny a konať za skupinu dodávateľov vo veciach týkajúcich sa verejného obstarávania na predmet zákazky **,,Špeciálne prepravné motorové vozidlá“.**

1. Zároveň vyhlasujeme, že všetky skutočnosti uvedené v tomto vyhlásení sú pravdivé a úplné. Sme si vedomí právnych následkov uvedenia nepravdivých alebo neúplných skutočností uvedených v tomto vyhlásení, vrátane zodpovednosti za škodu spôsobenú verejnému obstarávateľovi v zmysle všeobecne záväzných právnych predpisov platných v SR.

|  |  |
| --- | --- |
| ............................................Miesto a dátum | ......................................................................... |
| Obchodné meno:*<vyplní záujemca>*Sídlo/miesto podnikania:*<vyplní záujemca>*IČO:*<vyplní záujemca>* | *<vyplní záujemca>*Meno, priezvisko a podpis člena skupiny dodávateľov |

|  |  |
| --- | --- |
| ............................................Miesto a dátum | ......................................................................... |
| Obchodné meno:*<vyplní záujemca>*Sídlo/miesto podnikania:*<vyplní záujemca>*IČO: *<vyplní záujemca>* | *<vyplní záujemca>*Meno, priezvisko a podpis člena skupiny dodávateľov |

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie žiadostí o účasť,*

*podpis každého člena skupiny dodávateľov alebo osoby oprávnenej konať za každého člena skupiny dodávateľov*